PMIndiaData/PMIndiaSum huggingface dataset:
પ્રધાનમંત્રીએ આઇસીસીઆઈ દ્વારા આયોજિત કુંભ વૈશ્વિક ભાગીદારી કાર્યક્રમમાં પ્રતિનિધિઓને સંબોધન કર્યું

ભારતીય સાંસ્કૃતિક સંબંધ માટેની પરિષદ (આઇસીસીઆર)એ આજે દિલ્હીમાં પ્રવાસી ભારતીય કેન્દ્રમાં વિશેષ કાર્યક્રમનું આયોજન કર્યું હતું, જેનો ઉદ્દેશ પ્રયાગરાજમાં કુંભ મેળામાં સહભાગી થયેલા 188 દેશોનાં પ્રતિનિધિઓનું સન્માન કરવાનો હતો. પ્રધાનમંત્રી નરેન્દ્ર મોદી અને વિદેશમંત્રી સુષ્મા સ્વરાજ ઐતિહાસિક ગ્રૂપ ફોટો માટે 188 પ્રતિનિધિઓ સાથે જોડાયા હતાં. અહિં એકત્ર પ્રતિનિધિઓને સંબોધન કરતાં પ્રધાનમંત્રીએ જણાવ્યું હતું કે, પ્રયાગરાજમાં આયોજિત કુંભ મેળામાંથી પરત ફરેલા પ્રતિનિધિઓને મળીને તેમને ખુશી થઈ. તેમણે કહ્યું હતું કે, જ્યાં સુધી વ્યક્તિ કુંભ મેળાની મુલાકાત ન લે, ત્યાં સુધી એ સંપૂર્ણપણે કુંભ મેળો ભારતનો શ્રેષ્ઠ સાંસ્કૃતિક વારસો છે એવી પ્રશંસા ન કરી શકે. તેમણે કહ્યું હતું કે, આ પરંપરા હજારો વર્ષોથી નિરંતર જળવાઈ રહી છે. તેમણે જણાવ્યું હતું કે, કુંભ મેળાનું જેટલું આધ્યાત્મિક મહત્ત્વ છે એટલું જ સામાજિક સુધારાની દ્રષ્ટિએ મહત્ત્વ છે, કુંભ ભવિષ્ય માટેનું આયોજન કરવા અને પ્રગતિ પર નજર રાખવા આધ્યાત્મિક આગેવાનો અને સામાજિક સુધારકોને ચર્ચા કરવા માટે મંચ પ્રદાન કરે છે. પ્રધાનમંત્રીએ કહ્યું હતું કે, અત્યારે કુંભ મેળામાં વિશ્વાસ, આધ્યાત્મિકતા અને સાંસ્કૃતિક સભાનતા સાથે આધુનિકતા અને ટેકનોલોજીનો સમન્વય થાય છે, દુનિયા ભારતને તેની આધુનિકતા અને સમૃદ્ધ સાંસ્કૃતિક વારસા, બંને માટે ઓળખશે. તેમણે દુનિયાભરનાં પ્રતિનિધિઓનો આભાર માન્યો હતો અને જણાવ્યું હતું કે, તેમની સહભાગીદારી કુંભને સફળ બનાવવા માટે મહત્ત્વપૂર્ણ છે. પ્રધાનમંત્રીએ ભારતીય લોકશાહીની ચૂંટણીને “લોકશાહીનો કુંભ” ગણાવ્યો હતો, કુંભ મેળાની જેમ ભારતીય લોકશાહીની ચૂંટણીઓ તેનાં વ્યાપ અને સંપૂર્ણપણે નિષ્પક્ષતા સાથે કુંભ મેળા સમાન છે, જે દુનિયાભર માટે પ્રેરણાનો સ્રોત બની શકે છે. તેમણે કહ્યું હતું કે, દુનિયાભરનાં લોકોએ ભારતમાં તેની લોકશાહીની ચૂંટણીની પ્રક્રિયા જોવા પણ આવવું જોઈએ.
પ્રધાનમંત્રીએ રથયાત્રાના અવસર પર લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ રથયાત્રાના અવસર પર લોકોને શુભેચ્છા પાઠવી છે. પોતાના સંદેશમાં પ્રધાનમંત્રીએ કહ્યું કે, “ભગવાન જગન્નાથની રથયાત્રાના પાવન-પુનીત અવસર પર આપ સૌને મારી હાર્દિક શુભેચ્છા. મારી કામના છે કે શ્રદ્ધા અને ભક્તિની આ યાત્રા દેશવાસીઓના જીવનમાં સુખ, સમૃદ્ધિ, સૌભાગ્ય અને આરોગ્ય લઈને આવે. જય જગન્નાથ !”
અંદાજપત્ર પૂર્વની કવાયતમાં વિવિધ ક્ષેત્રના જૂથો સાથે પ્રધાનમંત્રીની બેઠક

પ્રધાનમંત્રી શ્રી નરેન્દ્ર મોદીએ ભારતમાં 5 ટ્રિલિયન ડોલરના અર્થતંત્રનું લક્ષ્ય હાંસલ કરવા માટે તમામ હિસ્સેદારોને કેન્દ્રિત પ્રયત્નો કરવા હાકલ કરી હતી. પ્રધાનમંત્રી વિવિધ વરિષ્ઠ અર્થશાસ્ત્રીઓ, ખાનગી ઇક્વિટી / સાહસિક મૂડીવાદીઓ, ઉત્પાદન વ્યવસાયના અગ્રણીઓ , પ્રવાસ અને પર્યટન, એપરલ અને એફએમસીજી, એનાલિટિક્સ, કૃષિ, વિજ્ઞાન, તકનીકી અને નાણાં ક્ષેત્રના વિષય નિષ્ણાતો સાથે વાતચીત કરી રહ્યા હતા. અંદાજપત્ર પૂર્વેની કવાયતના ભાગ રૂપે આજે નવી દિલ્હીમાં નીતિ આયોગની બેઠક મળી હતી. પ્રધાનમંત્રીએ કહ્યું કે તેઓ ખુશ છે કે બે કલાકની ખુલ્લી ચર્ચા પાયાના લોકો અને તેમના સંબંધિત ક્ષેત્રોમાં કામ કરતા લોકોના અનુભવને આગળ લાવી છે. તેમણે કહ્યું કે આનાથી નીતિ નિર્માતાઓ અને વિવિધ હિસ્સેદારોમાં સહસંબંધ વધશે. પ્રધાનમંત્રીએ કહ્યું કે 5 ટ્રિલિયન ડોલરના અર્થતંત્રનો વિચાર એ કોઈ અચાનક આવેલો વિચાર નથી, તે દેશની શક્તિઓની ઊંડી સમજણ પર આધારિત છે. તેમણે કહ્યું કે ભારતીય અર્થવ્યવસ્થાની મજબૂત ક્ષમતા ભારતીય અર્થવ્યવસ્થાના મૂળભૂત સિદ્ધાંતોની શક્તિ અને પાછા ઉછાળવાની ક્ષમતાને દર્શાવે છે. પ્રધાનમંત્રીએ કહ્યું કે પર્યટન, શહેરી વિકાસ, બુનિયાદી માળખું અને કૃષિ આધારિત ઉદ્યોગ જેવા ક્ષેત્રોમાં અર્થતંત્રને આગળ વધારવાની અને રોજગાર પેદા કરવા માટેની એક મોટી ક્ષમતા છે. તેમણે કહ્યું કે આવા મંચોમાં ખુલ્લી ચર્ચાઓ અને મંથનથી સ્વસ્થ ચર્ચા અને મુદ્દાઓની સમજ ઉત્પન્ન થાય છે. પ્રધાનમંત્રીએ કહ્યું કે આનાથી સકારાત્મક માનસિકતાને પ્રોત્સાહન આપશે અને સમાજમાં “કરી શકાય” (can do) ની ભાવના વિકસાવશે. તેમણે વધુમાં કહ્યું કે ભારત અમર્યાદિત સંભાવનાઓ સાથેની ભૂમિ છે, તેમણે તમામ હિસ્સેદારોને વિનંતી કરી કે તેઓ વાસ્તવિકતા અને ધારણા વચ્ચેના અંતરને દૂર કરવા પોતાના પ્રયત્નો કરે. તેમણે કહ્યું, “આપણે બધાએ એક સાથે મળીને કામ કરવું જોઈએ અને એક રાષ્ટ્રની જેમ વિચારવાનું શરૂ કરવું જોઈએ” અર્થશાત્રીઓ જેવા કે શ્રી શંકર આચાર્ય, શ્રી આર. નાગરાજ, કુ. ફરઝાના આફ્રિદી, સાહસિક ઉદ્યોગપતિ શ્રી પ્રદિપ શાહ, ઉદ્યોગપતિ શ્રી અપ્પારાવમલ્લવરપુ, શ્રી દીપ કાલરા, શ્રી પતંજલિ ગોવિંદ કેસવાણી, શ્રી દીપક શેઠ, શ્રી શ્રીકુમાર મિશ્રા, વિષય નિષ્ણાંત શ્રી આશિષ ધવન અને શ્રી શિવ સરિન જેવા 38 પ્રતિનિધિઓએ ચર્ચામાં ભાગ લીધો. ગૃહમંત્રી શ્રી અમિત શાહ, કેન્દ્રીય માર્ગ પરિવહન અને રાજમાર્ગ અને એમએસએમઈ મંત્રી શ્રી નીતિન ગડકરી, રેલવે અને વાણિજ્ય મંત્રી શ્રી પિયુષ ગોયલ અને કૃષિ અને ખેડૂત કલ્યાણ અને ગ્રામ વિકાસ મંત્રી, પંચાયતી રાજ શ્રી નરેન્દ્ર તોમર, વિવિધ મંત્રાલયોના સચિવ, નીતિ આયોગના વાઇસ ચેરમેન શ્રી રાજીવ કુમાર અને નીતિ આયોગના સીઇઓ શ્રી અમિતાભ કાંત બેઠકમાં હાજર રહ્યા હતા.
પ્રધાનમંત્રી 26 ફેબ્રુઆરીએ તમિલનાડુ ડો. એમ.જી.આર. મેડિકલ યુનિવર્સિટીના 33મા પદવીદાન સમારંભને સંબોધન કરશે

પ્રધાનમંત્રી શ્રી નરેન્દ્ર મોદી વીડિયો કોન્ફરન્સિંગના માધ્યમથી 26 ફેબ્રુઆરીના રોજ સવારે 11 વાગ્યે તમિલનાડુ ડો. એમ.જી.આર. મેડિકલ યુનિવર્સિટીના 33મા પદવીદાન સમાંરભનો સંબોધિત કરશે. આ પદવીદાન સમારોહમાં કુલ 17591 ઉમેદવારોને ડિગ્રી અને ડિપ્લોમા એનાયત કરવામાં આવશે. આ પ્રસંગે તમિલનાડુના રાજ્યપાલ પણ ઉપસ્થિત રહેશે. યુનિવર્સિટી વિશે આ યુનિવર્સિટીનું નામકરણ તમિલનાડુના પૂર્વ મુખ્યમંત્રી ડો. એમ.જી. રામચંદ્રનના નામ પરથી કરવામાં આવ્યું છે. આ યુનિવર્સિટીના છત્ર નીચે મેડીસીન, ડેન્ટીસ્ટ્રી, ફાર્મસી, નર્સિંગ, આયુષ, ફિઝિયોથેરાપી, ઓક્યુપેશનલ થેરાપી અને આનુષાંગિક આરોગ્ય વિજ્ઞાન સહિતની ડિસિપ્લીન્સને સમાવતા કુલ 686 સંલગ્ન સંસ્થાઓ આવેલી છે. આ સંસ્થાઓ તમિલનાડુ રાજ્યમાં ખૂણે ખૂણે વિસ્તરિત છે, જેમાં 41 મેડિકલ કોલેજીસ, 19 ડેન્ટલ કોલેજીસ, 48 આયુષ કોલેજીસ, 199 નર્સિંગ કોલેજીસ, 81 ફાર્મસી કોલેજીસ સામેલ છે અને એ ઉપરાંત સ્પેશિયાલિટી પોસ્ટ-ડોક્ટરલ મેડિકલ અને/અથવા સંલગ્ન આરોગ્ય સંસ્થાઓ સામેલ છે.
પ્રધાનમંત્રીએ લોકસભામાં સંવિધાન દિવસ પર ડો. આંબેડકરના યોગદાનને રેખાંકિત કર્યું

પ્રધાનમંત્રી શ્રી નરેન્દ્ર મોદીએ આજે જણાવ્યું હતું કે ભારતના સંવિધાને ભારતીયો માટે ગરિમા તથા દેશની એકતા સુનિશ્ચિત કરી દીધી છે. તે સંવિધાન દિવસ સમારંભ માટે આયોજિત વિશેષ બેઠક તથા સંવિધાન નિર્માતા ડો. બી.આર. આંબેડકરની 125મી જયંતિ પર બોલી રહ્યા હતા. પ્રધાનમંત્રીએ જણાવ્યું હતું કે ભારત જેવા વિવિધતાથી ભરેલા દેશમાં આપણે સંવિધાનને સક્રિય રીતે લોકોની પાસે લઇ જવાની જરૂર છે. સરકાર તરફથી 26મી નવેમ્બરે સંવિધાન દિવસને મનાવવો એ દર્શાવે છે કે કેન્દ્ર સરકાર આ આલોકમાં વિચારી રહી છે. તેમણે જણાવ્યું હતું કે આ અવધારણા ધીરે – ધીરે વિકસીત થઇ જશે. પ્રધાનમંત્રીએ જણાવ્યું હતું કે દેશના સંવિધાનના નિર્માણ કરનારાઓની કેટલી પણ પ્રશંસા કરીએ તેટલી ઓછી છે. તેમણે જણાવ્યું હતું કે ડો. આંબેડકરના યોગદાનનો ઇનકાર કરી શકાય નહીં. ડો. બી. આર. આંબેડકરના વિચાર તથા તેમનું શિક્ષણ પ્રામાણિક તથા સાચ્ચી છે તથા તમામ પેઢીઓને લાગુ પડે છે. તેમણે જણાવ્યું હતું કે સહેમતિ તથા સમાધાનથી લોકતંત્ર વધારે મજબૂત બને છે. જ્યારે બહુસંખ્યક તથા અલ્પસંખ્યકની અવધારણા હંમેશાં છેલ્લો રસ્તો હોય છે. પ્રધાનમંત્રીએ જણાવ્યું હતું કે તમામ નાગરિકોએ પોતાના અધિકારો તથા કર્તવ્યો પર સમાન ધ્યાન આપવું જોઇએ. પ્રધાનમંત્રીએ જણાવ્યું હતું કે ‘સત્યમેવ જયતે’ તથા ‘સર્વ પંથ સંભવ જ’ ભારતના વિચાર છે.
પ્રધાનમંત્રીએ વારાણસીમાં વારાણસી અને પટના વચ્ચેની ટ્રેનને લીલી ઝંડી આપી, વિવિધ વિકાસલક્ષી પરિયોજનાઓનું લોકાર્પણ કર્યું અને જાહેર સભાને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે (12-03-2018) મડુઆડીહ રેલવે સ્ટેશને વારાણસી અને પટના વચ્ચેની ટ્રેનની લીલી ઝંડી આપી. તેમણે વારાણસીમાં વિવિધ વિકાસલક્ષી યોજનાઓનું લોકાર્પણ કર્યું અને ડીએલડબલ્યૂ મેદાનમાં જાહેર સભાને સંબોધિત કરી હતી. તેમણે ફ્રાન્સનાં રાષ્ટ્રપતિ ઈમૈન્યૂઅલ મેક્રોનનાં ઉષ્માભર્યા સ્વાગત બદલ કાશીનાં લોકોની પ્રશંસા કરી હતી. તેમણે જણાવ્યું હતું કે, ભારત સરકાર ડીએલડબ્લ્યુના સતત વિકાસ અને ઉત્થાન માટે પ્રતિબદ્ધ છે, જે વારાણસીનાં ઔદ્યોગિક વિકાસનું પ્રતીક છે. તેમણે આવાસ ક્ષેત્રમાં રાજ્ય સરકારનાં પ્રયાસોની પ્રશંસા કરી હતી અને રાજ્ય સરકારને એ સુનિશ્ચિત કરવા જણાવ્યું હતું કે, વધુમાં વધુ લોકો આવાસીય સુવિધા મેળવી શકે. તેમણે વિભિન્ન પ્રકારનાં “વેસ્ટ ટુ વેલ્થ” પહેલ પરના પ્રદર્શનની પણ પ્રશંસા કરી હતી. તેમણે જણાવ્યું હતું કે વારાણસીમાં પ્રવાસન માટે પુષ્કળ સંભાવનાઓ રહેલી છે અને શહેરને સ્વચ્છ રાખવા માટે તમામ પ્રયત્નો કરવા જોઇએ. પ્રધાનમંત્રીએ વધુમાં જણાવ્યું હતું કે, તાજેતરમાં જાહેર કરવામાં આવેલી આયુષ્યમાન ભારત યોજના આરોગ્ય ક્ષેત્રમાં પરિવર્તન લાવી રહી છે. તે ગરીબોને ઉચ્ચ ગુણવત્તાવાળી સ્વાસ્થ્ય સેવાઓ પ્રદાન કરશે. પ્રધાનમંત્રીએ ઉત્તરપ્રદેશ રાજ્ય સરકારની યોજનાઓનાં અસરકારક અમલીકરણ માટે પ્રશંસા કરી હતી.
પ્રધાનમંત્રીએ મજૂર દિન પર કામદારોને સલામ કરી

પ્રધાનમંત્રી શ્રી નરેન્દ્ર મોદીએ મજૂર દિને તેમના સંદેશમાં ભારતની પ્રગતીમાં મોટી ભૂમિકા નિભાવનારા અગણિત કામદારોની પ્રતિબધ્ધતા અને ભારે પરિશ્રમને સલામ કરી હતી. પ્રાનમંશ્રીએ કહ્યું કે, “આજે મજૂર દિને આપણે ભારતની પ્રગતીમાં મોટી ભૂમિકા ભજવનારા અગણિત કામદારોની પ્રતિબધ્ધતા અને ભારે પરિશ્રમને સલામ કરીએ. શ્રમમેવ જયતે”
પ્રધાનમંત્રીએ લતા મંગેશકરને તેમની જન્મજયંતી પર યાદ કર્યા

પ્રધાનમંત્રી શ્રી નરેન્દ્ર મોદીએ લતા મંગેશકરને તેમની જન્મજયંતી પર યાદ કર્યા છે. શ્રી મોદીએ એ પણ માહિતી આપી હતી કે અયોધ્યામાં એક ચોકનું નામ લતા દીદીના નામ પર રાખવામાં આવશે અને કહ્યું કે તે મહાન ભારતીય પ્રતિભાઓમાંથી એકને યોગ્ય શ્રદ્ધાંજલિ છે. પ્રધાનમંત્રીએ ટ્વીટ કર્યું; "લતા દીદીને તેમની જન્મજયંતી પર યાદ કરું છું. મને ઘણું યાદ છે… અસંખ્ય વાર્તાલાપ જેમાં તેઓ ખૂબ જ સ્નેહ વરસાવતા. મને આનંદ છે કે આજે, અયોધ્યામાં એક ચોકનું નામ તેમના નામ પર રાખવામાં આવશે. તે. ભારતની મહાન વિભૂતીઓમાંના એકને યોગ્ય શ્રદ્ધાંજલિ છે."
પ્રધાનમંત્રીએ ઝાંસીમાં આવેલા રાણી લક્ષ્મીબાઇ કેન્દ્રીય કૃષિ યુનિવર્સિટીના કોલજ અને વહીવટી પરિસરોનું વિડિયો કોન્ફરન્સિંગનામાધ્યમથી ઉદઘાટન કર્યુ

પ્રધાનમંત્રી શ્રી નરેન્દ્ર મોદીએ આજે ઉત્તરપ્રદેશના ઝાંસીમાંરાણી લક્ષ્મીબાઇ કેન્દ્રીય કૃષિ યુનિવર્સિટીના કોલેજ અને વહીવટી ભવનનું વીડિયો કોન્ફરન્સિંગના માધ્યમથી ઉદઘાટન કર્યુ હતું. તેમણે યુનિવર્સિટીઓના વિદ્યાર્થીઓ સાથે સંવાદ પણ કર્યો હતો. પ્રધાનમંત્રીએ દરેકને અભિનંદન પાઠવ્યાં હતાં અને આશા વ્યક્ત કરી હતી કે આ યુનિવર્સિટીમાંથી સ્નાતક થયા પછી વિદ્યાર્થીઓ દેશના કૃષિ ક્ષેત્રને વધુ સશક્ત બનાવવામાં પોતાનું સક્રિય યોગદાન આપશે. તેમણે આશા વ્યક્ત કરી હતી કે, નવી સુવિધાઓ એટલા માટે પૂરી પાડવામાં આવી રહી છે કે,નવું ભવન વિદ્યાર્થીઓને વધુ મહેનત કરવા માટે પ્રોત્સાહન અને પ્રેરણા પૂરી પાડશે. રાણી લક્ષ્મીબાઇના પ્રખ્યાત વાક્ય “હું મારી ઝાંસી નહીં આપું”નું સ્મરણ કરતાં, પ્રધાનમંત્રીએ ‘મેરી ઝાંસી – મેરા બુંદેલખંડ’નું આહવાન કર્યુ હતું અને આત્મનિર્ભર ભારત અભિયાનને સફળ બનાવવા માટે ઝાંસી અને બુંદેલખંડના લોકોને અપીલ કરી હતી. પ્રધાનમંત્રીએ નોંધ્યું હતું કે ‘મેરી ઝાંસી – મેરા બુંદેલખંડ’ આત્મનિર્ભર ભારત અભિયાનમાં કૃષિ ક્ષેત્ર દ્વારા મહત્ત્વની ભૂમિકા નિભાવવાની છે. તેમણે જણાવ્યું હતું કે ખેડૂતોને ઉત્પાદકની સાથે-સાથે ઉદ્યોગ સાહસિક બનાવીને કૃષિ ક્ષેત્રમાં આત્મનિર્ભરતાનું લક્ષ્ય રાખવામાં આવ્યું છે. પ્રધાનમંત્રીએ જણાવ્યું હતું કે, આ ભાવના ધ્યાનમાં રાખીને અનેક ઐતિહાસિક કૃષિ સુધારાઓ હાથ ધરવામાં આવ્યાં છે. અન્ય ઉદ્યોગોની જેમ, હવે ખેડૂતો તેમની પેદાશને દેશમાં કોઇપણ સ્થળેવેચી શકે છે, જ્યાં તેમને તેની સર્વોત્તમ કિંમતો પ્રાપ્ત થતી હોય. તેમણે જણાવ્યું હતું કે સમૂહ આધારિત અભિગમ સાથે વધુ સારી સુવિધાઓ પ્રદાન કરવા અને ઉદ્યોગોને પ્રોત્સાહન પૂરું પાડવા માટે રૂ.1 લાખ કરોડની વિશેષ સમર્પિત નીધિની રચના કરવામાં આવી છે. ખેડૂતોને આધુનિક તકનિકો સાથે જોડવા માટે હાથ ધરવામાં આવી રહેલા અવિરત પ્રયાસોનો ઉલ્લેખ કરતાં પ્રધાનમંત્રીએ જણાવ્યું હતું કે, સંશોધન સંસ્થાઓ અને કૃષિ યુનિવર્સિટીઓએ તેમાં મહત્ત્વપૂર્ણ ભૂમિકા નિભાવવાની છે. તેમણે જણાવ્યું હતું કે, છ વર્ષ પહેલા માત્ર એક કેન્દ્રીય યુનિવર્સિટીના સ્થાને હવે દેશમાં ત્રણ કેન્દ્રીય કૃષિ યુનિવર્સિટીઓ છે. આ સિવાય વધુ ત્રણ રાષ્ટ્રીય સંસ્થાઓ એટલે કે
પેરિસમાં યોજાનારા સીઓપી-21 સંમેલન અગાઉ પ્રધાનમંત્રીએ સમાન વિચારોવાળા વિકાસશલ દેશોના પ્રતિનિધિમંડળ પ્રમુખો સાથે મુલાકાત કરી

પેરિસમાં આ વર્ષ બાદ યોજાનારા સંયુક્ત રાષ્ટ્ર જળવાયુ સંમેલન (સીઓપી-21)ના ક્રમમાં પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં સમાન વિચારવાળા વિકાસશીલ દેશો (એલએમડીસી)ના પ્રતિનિધિમંડળના પ્રમુખો સાથે મુલાકાત કરી હતી. ભારતે છેલ્લા બે દિવસોથી આ દેશોની એક બેઠક આયોજિત કરી છે. પ્રતિનિધિઓ સાથે વાત કરતાં પ્રધાનમંત્રીએ એ વાત પર ભાર મુક્યો હતો કે વિશ્વ આજે જળવાયુ પરિવર્તનના પડકારથી અવગત છે તથા જળવાયુ આધારિત ન્યાયના સિદ્ધાંત વિશે તેમને અવગત કરાવવાની આવશક્યતા છે. તેમણે વધુમાં જણાવ્યું હતું કે આપણે એવા માહોલનો વિરોધ કરવાનો છે, જેને વિકાસશીલ દેશો સહિત ખાસ સમૂહો દ્વારા કરવામાં આવી રહ્યું છે કે વિકાસ અને વૃદ્ધિ પર્યાવરણના દુશ્મન છે તથા આ પ્રકારે વિકાસ અન વૃદ્ધિનું કામ કરનારા તમામ દેશો દોષિત છે. તેમણે જણાવ્યું હતું કે વિશ્વએ એ વાત સાથે રાજી કરવું જોઇએ કે વિકાસશીલ દેશ પર્યાવરણના દુશ્મન નથી. પ્રધાનમંત્રીએ સુઝાવ આપ્યો હતો કે વિશ્વ ભરમાં વિકસીત અને વિકાસશીલ દેશોમાં પર્યાવરણ સાથે જોડાયેલા વિષયો પર સ્કૂલ પાઠ્યક્રમ હોવો જોઇએ જેથી જળવાયુ પરિવર્તન વિરુદ્ધ સંઘર્ષમાં સાધવામાં આવેલા લક્ષ્યાંકો સાથે યુવા પેઢીનો વિકાસ થાય. પ્રધાનમંત્રીએ વિકસીત દેશો માટે પોતાના ન્યાયપૂર્ણ વિકાસની આકાંક્ષાઓને પૂરી કરવાના ક્રમમાં સ્વચ્છ ટેક્નોલોજીમાં ભાગીદારી કરવા અને જળવાયુ પરિવર્તન સાથે મુકાબલો કરવા માટે વિકાસશીલ દેશોની નાણાકિય સહાયતા પ્રદાન કરવા સાથે જોડાયેલી તેમની પ્રતિબદ્ધતાને પૂરી કરવા પર ભાર મૂક્યો હતો. તેમણે જણાવ્યું હતું કે વિકસીત દેશોની સામે ઉત્સર્જન સાથે જોડાયેલા કપાતનું લક્ષ્ય હોવું જોઇએ, વિકાસશીલ દેશોને રિન્યુએબલ ઉર્જા તથા લીલી ઇમારતો જેવી પહેલ અંગે પ્રોત્સાહન આપવાના લક્ષ્યાંકો પર કામ કરવું જોઇએ. પ્રધાનમંત્રીએ ઉર્જાનો ઉપયોગ ઘટાડવા માટે રહેણીકરણીમાં ફેરફાર લાવવાનું આહ્નવાન કર્યું છે. તેમણે જણાવ્યું હતું કે ભારત જળવાયુ પરિવર્તન સાથે જોડાયેલા મુદ્દા પર એલએમડીસી સાથે ખભાથી ખભો મેળવીને ઉભું છે. વાતચીત દરમિયાન કેન્દ્રીય પર્યાવરણ અને વન મંત્રી શ્રી પ્રકાશ જાવડેકર ઉપસ્થિત હતા.
પ્રધાનમંત્રીએ ચૂંટાયેલા રાષ્ટ્રપતિ યૂન સુક-યોલને ચૂંટણીમાં તેમની જીત બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ચૂંટાયેલા રાષ્ટ્રપતિ યૂન સુક-યોલને ચૂંટણીમાં તેમની જીત બદલ અભિનંદન પાઠવ્યા છે. એક ટ્વિટમાં, પ્રધાનમંત્રીએ કહ્યું; "હું રાષ્ટ્રપતિ તરીકે ચૂંટાયેલા યૂન સુક-યોલને ચૂંટણીમાં તેમની જીત બદલ હાર્દિક અભિનંદન આપું છું. હું ભારત-" …
મંત્રીમંડળે બાહ્ય અંતરિક્ષની શોધ અને શાંતિપૂર્ણ ઉદ્દેશ માટે બાહ્ય અંતરિક્ષનાં ઉપયોગમાં સહયોગ પર ભારત અને ઉઝબેકિસ્તાન વચ્ચેની સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને બાહ્ય અંતરિક્ષની શોધ અને શાંતિપૂર્ણ ઉદ્દેશ માટે બાહ્ય અંતરિક્ષનાં ઉપયોગમાં સહયોગ પર ભારત અને ઉઝબેકિસ્તાન વચ્ચે થયેલી સમજૂતી વિશે જાણકારી આપી હતી. આ સમજૂતી પર 1 ઓક્ટોબર, 2018નાં રોજ નવી દિલ્હીમાં ઉજબેકિસ્તાનાં રાષ્ટ્રપતિની ભારતની યાત્રા દરમિયાન હસ્તાક્ષર થયા હતાં. મુખ્ય અસર: આ સમજૂતી ભારત અને ઉઝબેકિસ્તાન વચ્ચે સહયોગને વધારે ગાઢ બનાવશે અને દૂર સંવેદનશીલ, સેટેલાઇટ સંચાર, સેટેલાઇટ નેવિગેશન, અંતરિક્ષ વિજ્ઞાન તથા બાહ્ય અંતરિક્ષની શોધનાં ક્ષેત્રમાં નવી શોધ કામગીરીઓ અને ઉપયોગિતાની સંભાવનાઓમાં ઝડપ લાવશે. લાભ: આ સમજૂતીથી માનવતાનાં લાભ માટે અંતરિક્ષ ટેકનોલોજી ઉપયોગિતાનાં ક્ષેત્રમાં સંયુક્ત કામગીરી વધશે. આ સમજૂતીથી સંયુક્ત કાર્ય સમૂહ બનશે, જે સમજૂતીની જોગવાઈઓને લાગુ કરવાની સમયમર્યાદા અને ઉપાયો સહિત કાર્યયોજના તૈયાર કરશે.
પ્રધાનમંત્રીએ નાગાલેન્ડની જનતાને રાજ્ય સ્થાપના દિવસ પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ નાગાલેન્ડની જનતાને નાગાલેન્ડ રાજ્ય સ્થાપના દિવસ પર શુભેચ્છાઓ પાઠવી છે. પ્રધાનમંત્રીએ કહ્યુ કે, “નાગાલેન્ડ રાજ્ય સ્થાપના દિવસ પર લોકોને શુભેચ્છાઓ. હું આશા રાખું છું કે, આગામી વર્ષોમાં નાગાલેન્ડ વિકાસની નવી ઉંચાઈઓ પ્રાપ્ત કરે.”
મંત્રીમંડળે ભારત અને બાંગ્લાદેશ વચ્ચે સાયબર સુરક્ષાનાં ક્ષેત્રમાં સહકાર સ્થાપિત કરવા થયેલા એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રિય મંત્રીમંડળની બેઠકમાં ભારત સરકારનાં ઇલેક્ટ્રોનિક્સ એન્ડ ઇન્ફોર્મેશન ટેકનોલોજી મંત્રાલય હેઠળનાં ઇન્ડિયન કમ્પ્યુટર ઇમરજન્સી રિસ્પોન્સ ટીમ (સીઇઆરટી-ઇન) અને બાંગ્લાદેશ સરકારનાં પોસ્ટ, ટેલીકમ્યુનિકેશન અને ઇન્ફોર્મેશન ટેકનોલોજી મંત્રાલય હેઠળ બાંગ્લાદેશ કમ્પ્યુટર કાઉન્સિલ ઓફ ઇન્ફોર્મેશન એન્ડ કમ્યુનિકેશન ટેકનોલોજી ડિવિઝનનાં બાંગ્લાદેશ ગવર્મેન્ટ કમ્પ્યુટર ઇન્સિડેન્ટ રિસ્પોન્સ ટીમ (બીજીડી ઇ-ગવ સીઆઇઆરટી) વચ્ચે સાયબલ સુરક્ષા સહકાર સ્થાપિત કરવા થયેલા સમજૂતીકરાર (એમઓયુ)ને મંજૂરી આપવામાં આવી છે. આ એમઓયુ પર 8 એપ્રિલ, 2017નાં રોજ હસ્તાક્ષર થયાં હતાં. આ એમઓયુનો આશય સીઇઆરટી-ઇન અને બીજીડી ઇ-ગવ સીઆઇઆરટી વચ્ચે સહકારને પ્રોત્સાહન આપવાનો છે, જેમાં સાયબર હુમલા અને સાયબર સુરક્ષા સંબંધિત ઘટનાઓ પર માહિતીનું આદાનપ્રદાન, સાયબર સુરક્ષા સાથે સંબંધિત ટેકનોલોજી પર સહકાર સ્થાપિત કરવાનું, દરેક દેશનાં પ્રસ્તુત કાયદા અને નિયમો સાથે સુસંગત આ ક્ષેત્રમાં માનવ સંસાધન વિકાસ અને શ્રેષ્ઠ પદ્ધતિઓ તથા સાયબર સુરક્ષા નીતિઓનું આદાનપ્રદાન સામેલ છે. તેનો આશય સમાન આધારે, પારસ્પરિક લાભદાયક રીતે માહિતીનું આદાનપ્રદાન કરવાનો છે. સીઇઆરટી-ઇન અને બીજીડી ઇ-ગવ સીઆઇઆરટી વચ્ચે એમઓયુનો અમલ સાયબર સુરક્ષા પર સંયુક્ત સમિતિ મારફતે થશે. પૃષ્ઠભૂમિ: સીઇઆરટી-ઇન એ ભારત સરકારનાં ઇલેક્ટ્રોનિક્સ અને ઇન્ફોર્મેશન ટેકનોલોજી મંત્રાલય હેઠળ રાષ્ટ્રીય નોડલ એજન્સી છે, જેનો ઉદ્દેશ ભારતીય સાયબર ક્ષેત્રનું રક્ષણ કરવાનો છે. એટલે સીઇઆરટી-ઇન ઘટનાની પ્રતિક્રિયા અને સમાધાન માટે વિદેશી કમ્પ્યુટર ઇમરજન્સી રિસ્પોન્સ ટીમ (સીઇઆરટી) સાથે જોડાણ કરવાનો છે. અત્યારે વિવિધ પ્રકારનાં સાયબર હુમલાઓનું જોખમ વધ્યું છે, જેને ધ્યાનમાં રાખીને સરકારો, વ્યવસાયો અને ઉપભોક્તાઓનું જોખમ ઘટાડવા આ સમજૂતી થઈ છે. ઉપરાંત સાયબર સુરક્ષા માટે સજ્જ રહેવાની અને સિસ્ટમને સુરક્ષિત જાળવવા તથા સુરક્ષા સંબંધિત કામગીરી અને પ્રક્રિયાઓનાં મહત્ત્વ સાથે સંબંધિત જાગૃતિ વધારવાની તેમજ સાયબર સુરક્ષાનાં ક્ષેત્રમાં બે સંસ્થાઓ દ્વારા સહકારનાં મહત્ત્વને માન્યતા પ્રદાન કરવાની જરૂર છે.
પ્રધાનમંત્રીએ કોમનવેલ્થ ગેમ્સ 2022માં સિલ્વર મેડલ જીતવા બદલ વેઇટલિફ્ટર, બિંદીયારાની દેવીને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ વેઇટલિફ્ટર, બિંદીયારાની દેવીને બર્મિંગહામમાં કોમનવેલ્થ ગેમ્સ 2022માં સિલ્વર મેડલ જીતવા બદલ અભિનંદન પાઠવ્યા છે. એક ટ્વીટમાં પ્રધાનમંત્રીએ કહ્યું; "
પ્રધાનમંત્રી શ્રીએ કેરળના પલક્કડમાં થયેલા અકસ્માતને કારણે થયેલી જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ કેરળના પલક્કડ જિલ્લામાં થયેલા અકસ્માતમાં જાનહાનિ બદલ શોક વ્યક્ત કર્યો છે. પ્રધાનમંત્રી શ્રી રૂ. 2 લાખની એક્સ-ગ્રેશિયાની જાહેરાત કરી હતી.
પ્રધાનમંત્રી 11મી ફેબ્રુઆરીએ વન ઓશન સમિટના ઉચ્ચ સ્તરીય સેગમેન્ટમાં ભાગ લેશે

પ્રધાનમંત્રી શ્રી નરેન્દ્ર મોદી 11મી ફેબ્રુઆરીના રોજ બપોરે 2.30 વાગ્યે એક વીડિયો સંદેશ દ્વારા વન ઓશન સમિટના ઉચ્ચ સ્તરીય સેગમેન્ટને સંબોધિત કરશે. જર્મની, યુનાઇટેડ કિંગડમ, સાઉથ કોરિયા, જાપાન, કેનેડા સહિત અનેક દેશો અને સરકારોના વડાઓ દ્વારા સમિટના ઉચ્ચ સ્તરીય સેગમેન્ટને સંબોધવામાં આવશે. સંયુક્ત રાષ્ટ્ર અને વિશ્વ બેંકના સહયોગથી ફ્રાંસના બ્રેસ્ટમાં ફ્રાન્સ દ્વારા 9-11 ફેબ્રુઆરી દરમિયાન વન ઓશન સમિટનું આયોજન કરવામાં આવ્યું છે. સમિટનો ઉદ્દેશ્ય સ્વસ્થ અને ટકાઉ સમુદ્રી ઇકોસિસ્ટમને જાળવવા અને તેને ટેકો આપવા માટે નક્કર પગલાં લેવા માટે આંતરરાષ્ટ્રીય સમુદાયને એકત્ર કરવાનો છે.
પ્રધાનમંત્રી 14 સપ્ટેમ્બરના રોજ અલીગઢમાં રાજા મહેન્દ્ર પ્રતાપ સિંહ સ્ટેટ યુનિવર્સિટીનો શિલાન્યાસ કરશે

પ્રધાનમંત્રી શ્રી નરેન્દ્ર મોદી 14 સપ્ટેમ્બર, 2021ના રોજ બપોરે 12 વાગ્યે ઉત્તર પ્રદેશના અલીગઢમાં રાજા મહેન્દ્ર પ્રતાપ સિંહ સ્ટેટ યુનિવર્સિટીનો શિલાન્યાસ કરશે, ત્યારબાદ આ પ્રસંગે તેમનું સંબોધન આપશે. પ્રધાનમંત્રી ઉત્તર પ્રદેશના યુનિવર્સિટીના અલીગઢ નોડના ડિફેન્સ ઇન્ડસ્ટ્રીયલ કોરિડોર અને રાજા મહેન્દ્ર પ્રતાપ સિંહ સ્ટેટ યુનિવર્સિટીના પ્રદર્શન મોડલની પણ મુલાકાત લેશે. રાજા મહેન્દ્ર પ્રતાપ સિંહ સ્ટેટ યુનિવર્સિટી વિશે રાજ્ય સરકાર દ્વારા મહાન સ્વાતંત્ર્ય સેનાની, શિક્ષણશાસ્ત્રી અને સમાજ સુધારક, રાજા મહેન્દ્ર પ્રતાપ સિંહ જીની સ્મૃતિ અને સન્માનમાં યુનિવર્સિટીની સ્થાપના કરવામાં આવી રહી છે. અલીગઢની કોલ તહસીલના લોઢા ગામ અને મુસેપુર કરીમ જરોલી ગામમાં કુલ 92 એકર વિસ્તારમાં યુનિવર્સિટીની સ્થાપના કરવામાં આવી રહી છે. તે અલીગઢ વિભાગની 395 કોલેજોને જોડાણ પ્રધાન કરશે. ઉત્તર પ્રદેશના ડિફેન્સ ઇન્ડસ્ટ્રીયલ કોરિડોર વિશે ઉત્તરપ્રદેશમાં ડિફેન્સ ઇન્ડસ્ટ્રીયલ કોરિડોરની સ્થાપનાની જાહેરાત પ્રધાનમંત્રીએ 21 ફેબ્રુઆરી, 2018ના રોજ લખનઉમાં યુપી ઇન્વેસ્ટર્સ સમિટનું ઉદ્ઘાટન કરતી વખતે કરી હતી. ડિફેન્સ ઇન્ડસ્ટ્રીયલ કોરિડોરમાં અલીગઢ, આગ્રા, કાનપુર, ચિત્રકૂટ, ઝાંસી અને લખનઉ – કુલ 6 નોડ્સ – બનાવવામાં આવ્યા છે. અલીગઢ નોડમાં જમીન ફાળવણીની પ્રક્રિયા પૂર્ણ થઈ ગઈ છે અને 19 કંપનીઓને જમીન ફાળવવામાં આવી છે, જે નોડમાં 1245 કરોડનું રોકાણ કરશે. ઉત્તર પ્રદેશનો ડિફેન્સ ઇન્ડસ્ટ્રીયલ કોરિડોર દેશને સંરક્ષણ ઉત્પાદન ક્ષેત્રે આત્મનિર્ભર બનાવવા અને 'મેક ઇન ઇન્ડિયા'ને પ્રોત્સાહન આપવામાં મદદ કરશે. આ પ્રસંગે ઉત્તર પ્રદેશના રાજ્યપાલ અને મુખ્યમંત્રી પણ ઉપસ્થિત રહેશે.
પ્રધાનમંત્રી ભારતીય પોલીસ સેવાના પ્રોબેશનર્સ સાથે સંવાદ કરશે

પ્રધાનમંત્રી શ્રી નરેન્દ્ર મોદી શુક્રવારે, 4 સપ્ટેમ્બર, 2020ના રોજ સવારે 11 વાગ્યે સરદાર વલ્લભભાઇ પટેલ રાષ્ટ્રીય પોલીસ એકેડેમી (એસવીપી એનપીએ) ખાતે યોજાનાર દીક્ષાંત પરેડ સમારોહમાં આઈપીએસ પ્રોબેશનર્સ સાથે વિડિયો કોન્ફરન્સના માધ્યમથી વાર્તાલાપ કરશે. 28 લેડી પ્રોબેશનર્સ સહિત 131 આઈપીએસ પ્રોબેશનરોએ એકેડેમીમાં મૂળભૂત અભ્યાસક્રમ ચરણ -1 ની 42 અઠવાડિયાની તાલીમ પૂર્ણ કરી છે. આ પ્રોબેશનરોએ લાલ બહાદુર શાસ્ત્રી રાષ્ટ્રીય પ્રશાસન અકાદમી મસુરી અને તેલંગાણાની ડૉ. મેરી ચન્ના રેડ્ડી માનવ સંસાધન વિકાસ સંસ્થા, હૈદરાબાદમાં આઇ.એ.એસ., આઈ.એફ.એસ. જેવી અન્ય સેવાઓના પ્રોબેશનરો સાથે પોતાનો ફાઉન્ડેશન કોર્સ પૂર્ણ કર્યા પછી તેઓ 17 ડિસેમ્બર 2018 ના રોજ એકેડેમીમાં જોડાયા. એસવીપી એનપીએમાં બેઝિક કોર્સ તાલીમ દરમિયાન પ્રોબેશનર્સને કાયદા, તપાસ, ફોરેન્સિક્સ, નેતૃત્વ અને સંચાલન, ગુનાહિતશાસ્ત્ર, જાહેર હુકમ અને આંતરિક સુરક્ષા, નીતિશાસ્ત્ર અને માનવાધિકાર, આધુનિક ભારતીય પોલીસ વ્યવસ્થાપન, ફીલ્ડ ક્રાફ્ટ, યુક્તિઓ, શસ્ત્ર પ્રશિક્ષણ અને ફાયરિંગ જેવા વિવિધ ઇન્ડોર અને આઉટડોર વિષયોમાં તાલીમ આપવામાં આવે છે.
મંત્રીમંડળે દિલ્હીની ગેરકાયદેસર કોલોનીઓનાં રહેવાસીઓને માલિકી પ્રદાન કરવા/માન્યતા આપવા અથવા હસ્તાંતરણ કરવા/ગીરવે મૂકવાનાં અધિકાર પ્રદાન કરવા સાથે સંબંધિત પ્રક્રિયાની ભલામણ કરવા માટે સમિતિની રચનાનાં પ્રસ્તાવને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળની બેઠકમાં દિલ્હીની ગેરકાયદેસર કોલોનીઓનાં રહેવાસીઓને માલિકી પ્રદાન કરવા/માન્યતા આપવા અથવા એનું હસ્તાંતરણ કરવા/ગીરવે મૂકવાનો અધિકાર પ્રદાન કરવા સાથે સંબંધિત પ્રક્રિયાની ભલામણ કરવા માટે સમિતિની રચનાનાં પ્રસ્તાવને મંજૂરી આપી દીધી છે. આ સમિતિની અધ્યક્ષતા દિલ્હીનાં ઉપરાજ્યપાલ કરશે અને એમાં નીચેનાં સભ્યો સામેલ હશેઃ ઉપાધ્યક્ષ, દિલ્હી વિકાસ સત્તામંડળ (ડીડીએ); અધિક સચિવ, હાઉસિંગ અને શહેરી બાબતોનું મંત્રાલય (એમઓએચયુએ), ભારત સરકાર; મુખ્ય સચિવ, રાષ્ટ્રીય રાજધાની ક્ષેત્ર, દિલ્હી સરકાર; દિલ્હીનાં પૂર્વ, ઉત્તર અને દક્ષિણ નગર નિગમોનાં કમિશનરો; અધ્યક્ષ, દિલ્હી શહેરી કલા પંચ; પ્રોફેસર, શહેરી પરિવહન, યોજના અને વાસ્તુકળા વિદ્યાલય (એસપીએ), દિલ્હી
પ્રધાનમંત્રીએ શ્રી સ્વામિનારાયણ ગુરુકુલ રાજકોટ સંસ્થાનના 75મા અમૃત મહોત્સવને વીડિયો કોન્ફરન્સિંગ દ્વારા સંબોધન કર્યું

પ્રધાનમંત્રી શ્રી નરેન્દ્ર મોદીએ આજે શ્રી સ્વામિનારાયણ ગુરુકુલ રાજકોટ સંસ્થાનના 75મા અમૃત મહોત્સવને વીડિયો કોન્ફરન્સીંગ દ્વારા સંબોધન કર્યું હતું. સભાને સંબોધન કરતા, પ્રધાનમંત્રીએ શ્રી સ્વામિનારાયણ ગુરુકુલ રાજકોટ સંસ્થાન સાથે સંકળાયેલા દરેકને 75 વર્ષ પૂરા થવા પર અભિનંદન પાઠવ્યા હતા અને આ યાત્રામાં શાસ્ત્રીજી મહારાજ શ્રી ધર્મજીવનદાસજી સ્વામીના પ્રચંડ પ્રયાસોની પ્રશંસા કરી હતી. પ્રધાનમંત્રીએ ટિપ્પણી કરી હતી કે ભગવાન શ્રી સ્વામી નારાયણના નામનું માત્ર સ્મરણ કરવાથી જ વ્યક્તિ નવી ચેતનાનો અનુભવ કરી શકે છે. પ્રધાનમંત્રીએ અમૃત કાળના સમયગાળામાં થઈ રહેલા શુભ પ્રસંગના સંયોગની નોંધ લીધી. પ્રધાનમંત્રીએ તેને આનંદનો અવસર ગણાવ્યો કારણ કે સમગ્ર ઇતિહાસમાં આવા સંયોગો દ્વારા ભારતીય પરંપરાને શક્તિ આપવામાં આવી છે. પ્રધાનમંત્રીએ ઈતિહાસમાં આ સંગમો એટલે કે કર્તવ્ય અને પરિશ્રમ, સંસ્કૃતિ અને સમર્પણ, આધ્યાત્મિકતા અને આધુનિકતાના સંગમનું વર્ણન કર્યું. પ્રધાનમંત્રીએ શિક્ષણની ઉપેક્ષા અને સ્વતંત્રતા પછી તરત જ પ્રાચીન ભારતીય શિક્ષણ પ્રણાલીના ગૌરવને પુનર્જીવિત કરવાની ફરજ પર શોક વ્યક્ત કર્યો હતો. જ્યાં અગાઉની સરકારો પડી ભાંગી હતી ત્યાં પ્રધાનમંત્રીએ કહ્યું કે, રાષ્ટ્રીય સંતો અને આચાર્યોએ પડકાર ઝીલ્યો. "સ્વામિનારાયણ ગુરુકુલ આ 'સુયોગ'નું જીવંત ઉદાહરણ છે" પ્રધાનમંત્રીએ કહ્યું. સ્વતંત્રતા ચળવળના આદર્શોના પાયા પર આ સંસ્થાનો વિકાસ થયો હતો. "સાચા જ્ઞાનનો ફેલાવો એ સૌથી મહત્વપૂર્ણ કાર્ય છે, અને આ વિશ્વમાં જ્ઞાન અને શિક્ષણ પ્રત્યેની ભારતની નિષ્ઠા છે જેણે ભારતીય સંસ્કૃતિના મૂળ સ્થાપિત કર્યા છે",એવી પ્રધાનમંત્રીએ ટિપ્પણી કરી. પ્રધાનમંત્રીએ માહિતી આપી હતી કે ગુરુકુલ વિદ્યા પ્રતિષ્ઠાનમની શરૂઆત રાજકોટમાં માત્ર સાત વિદ્યાર્થીઓ સાથે થઈ હતી, પરંતુ આજે વિશ્વભરમાં તેની ચાલીસ શાખાઓ છે જે વિશ્વભરમાંથી હજારો વિદ્યાર્થીઓને આકર્ષે છે. તેમણે વધુમાં ઉમેર્યું હતું કે, છેલ્લા 75 વર્ષમાં ગુરુકુલે વિદ્યાર્થીઓના મન અને હૃદયને સારા વિચારો અને મૂલ્યોથી વિકસાવ્યા છે, જેથી તેમનો સર્વાંગી વિકાસ થઈ શકે. "આધ્યાત્મિકતાના ક્ષેત્રમાં સમર્પિત વિદ્યાર્થીઓથી લઈને
પ્રધાનમંત્રીએ કોમનવેલ્થ ગેમ્સ 2022માં બ્રોન્ઝ જીતવા બદલ વેઇટલિફ્ટર પી. ગુરુરાજાને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ વેઈટલિફ્ટર પી. ગુરુરાજાને કોમનવેલ્થ ગેમ્સ 2022માં બ્રોન્ઝ જીતવા બદલ અભિનંદન પાઠવ્યા છે. એક ટ્વીટમાં, પ્રધાનમંત્રી શ્રીએ કહ્યું; "પી. ગુરુરાજાની સિદ્ધિથી ખૂબ આનંદ થયો! કોમનવેલ્થ ગેમ્સમાં બ્રોન્ઝ જીતવા બદલ તેમને અભિનંદન. તેમણે મહાન સ્થિરતા અને દૃઢનિશ્ચયનું પ્રદર્શન કર્યું. હું તેમને તેમની રમતગમતની યાત્રામાં ઘણા વધુ સીમાચિહ્નો પ્રાપ્ત થાય એવી શુભકામનાઓ પાઠવું છું."
પ્રધાનમંત્રીએ શ્રી શ્રી હરિચંદ ઠાકુરને તેમની જયંતી પર નમન કર્યા

પ્રધાનમંત્રી શ્રી નરેન્દ્ર મોદીએ શ્રી શ્રી હરિચંદ ઠાકુરને તેમની જયંતી નિમિતે શ્રદ્ધાંજલિ અર્પણ કરી. શ્રી મોદીએ એક ટ્વીટમાં કહ્યુંઃ “હું મહાન શ્રી શ્રી હરિચંદને તેમની જયંતી નિમિતે નમન કરૂં છું. તેમનું જીવન અને આદર્શો કેટલાક લોકોને આજેય તાકાત આપી રહ્યા છે. તેઓ શિક્ષણ અને સામાજિક સશક્તીકરણને ખૂબ જ મહત્વ આપતા હતા. તેમના મૂલ્યો મતુઆ સમુદાયના ઉદાર અને દયાળુ સ્વભાવમાં પ્રતિબિંબત થાય છે.” પ્રધાનમંત્રીએ તેમની ઓરાકાંડી ઠાકુર બારી ખાતેની મુલાકાત વખતના પોતાના સંબોધન વિશે પણ ઉલ્લેખ કર્યો હતો. “હજુ થોડા જ સપ્તાહો અગાઉ, હું ઓરાકાંડી ઠાકુર બારી ખાતે ગયો હતો. હું હંમેશા એ ધન્ય પળોને વાગોળતો રહીશ. ઓરાકાંડીમાં સભા દરમિયાનના મારા ભાષણને શેર કરી રહ્યો છું.”
પ્રધાનમંત્રીએ શ્રી બલરામ ઝાખડના નિધન પર દુઃખ વ્યક્ત કર્યું

પ્રધાનમંત્રી શ્રી નરેન્દ્ર મોદીએ શ્રી બલરામ ઝાખડના નિધન પર દુઃખ વ્યક્ત કર્યું છે. પ્રધાનમંત્રીએ કહ્યું, “બલરામ ઝાખડજી એક લોક પ્રિય નેતા હતા, જેમણે તેમની રાજનૈતિક યાત્રામાં આપણા સંસદીય લોકતંત્રને સમૃદ્ધ કર્યું. તેમના મૃત્યુના સમાચાર સંભાળીને દુઃખી થયો છું. ઈશ્વર તેમની આત્માને શાંતિ પ્રદાન કરે.”